امریکا کې طوفان د لاسه ٩١کسان مړه شوي دي
طوفان د لاسه مړه شوؤ کسانو کې ماشومان هم شامل دي. دوه سکولونه تباه شوي دي. امدادي کارکونکو ځېنې ماشومان د سکولونو د تباه شوي ابادۍ نه راویستې دي خو ځېنې ماشومان بې درکه شوي دي او ویره ده چې ملبه کې گیر دي
د امریکې اوکلاهوما ریاست کې د طوفان بړبوړکۍ یا ټورنیډو د اوکلاهوما ښار په مضافاتو کې شهري ابادي وهلې ده چې له امله يي لږ تر لږه ٩١کسان مړه شوي او تر ١٢٠ ؤ پورې نور زخمیان شوي دي. طوفان د گل په ورځ د اوکلاهوما ښار په موور نومې مضافاتي سیمه کې گڼ شمیر کورونه په مکمل توگه تباه کړې دي. امدادي کارکونکو ملبه کې د ژوندې کسانو موندولو د پاره د لټون کار شورو کړی دی. چارواکې وايي طوفان کې د مړؤ شمیره زیاتیدی هم شي. طوفان د لاسه مړه شوؤ کسانو کې ٢٠ ماشومان هم شامل دي. دوه سکولونه تباه شوي دي. امدادي کارکونکو ځېنې ماشومان د سکولونو د تباه شوي ابادۍ نه راویستې دي خو ځېنې ماشومان بې درکه شوي دي او ویره ده چې ملبه کې گیر دي. چارواکې طوفان کې د ٩١ کسانو د مړه کیدو تصدیق کړی دی. د اوکلاهوما گورنرې میرې فالن خبریالانو ته ویلي د هغه میندو او پلارانو په غم د نورو خلکو هم زړونه ظهیر شوي چې ملبه کې خپل ماشومان لټوي. امدادي کار د پاره پولیس او د نیشنل گارډز دستې پرځائې کړی شوي دي. صدر براک اوباما اوکلاهوما کې طوفان لوې افت گرځولی دی. هغه بیړني حالاتو کې د امداد وفاقي ادارې ته حکم کړی چې د اوکلاهوما ضرورتونه دي پوره کړي. اوکلاهوما چې د امریکې مرکزي ریاست دی، په کال ١٩٩٩ کې هم خونړۍ ټورنیډو وهلې وو. کال ٢٠١١ کې د اوکلاهوما په جاپلن برخه کې د ټورنیډو یا طوفاني بړبوړکۍ د لاسه ١٦١ کسان مړه شوي وو.